CELEX: 32012R0803
Language: hr
Date: 2012-09-07 00:00:00
Title: Provedbena uredba Komisije (EU) br. 803/2012 od 7. rujna 2012. o 177. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom

18/Sv. 013
            
            
               HR
            
            
               Službeni list Europske unije
            
            
               233
            
         32012R0803
   
               L 244/5
            
            
               SLUŽBENI LIST EUROPSKE UNIJE
            
            
               07.09.2012.
            
         
      PROVEDBENA UREDBA KOMISIJE (EU) br. 803/2012
   od 7. rujna 2012.
   o 177. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s mrežom Al Qaidom (1), a posebno njezin članak 7. stavak 1. točku (a) i članak 7.a stavak 5.,
   budući da:
   
               (1)
            
            
               Prilog I. Uredbi (EZ) br. 881/2002 navodi popis osoba, skupina i subjekata na koje se odnosi zamrzavanje financijskih sredstava i gospodarskih izvora sukladno toj Uredbi.
            
         
               (2)
            
            
               Odbor za sankcije Vijeća sigurnosti Ujedinjenih naroda odlučio je 28. kolovoza 2012. ukloniti dvije fizičke osobe sa svog popisa osoba, skupina i subjekata na koje bi trebalo primijeniti zamrzavanje financijskih sredstava i gospodarskih izvora.
            
         
               (3)
            
            
               Prilog I. Uredbi (EZ) br. 881/2002 bi stoga trebalo na odgovarajući način ažurirati.
            
         DONIJELO JE OVU UREDBU:
   Članak 1.
   Prilog I. Uredbi (EZ) br. 881/2002 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. rujna 2012.
      
         
            Za Komisiju, u ime predsjednika,
         
            voditelj službe za instrumente vanjske politike
         
      
   
   
      (1)  SL L 139, 29.5.2002., str. 9.
   PRILOG
   Prilog I. Uredbi (EZ) br. 881/2002 mijenja se kako slijedi:
   
               (1)
            
            
               Brišu se sljedeći unosi pod naslovom „Fizičke osobe”:
            
         
               (a)
            
            
               
                  „Lotfi Ben Abdul Hamid Ben Ali Al-Rihani (alias (a) Lofti ben Abdul Hamid ben Ali al-Rihani, (b) Abderrahmane). Datum rođenja: 1.7.1977. Mjesto rođenja: Tunis, Tunis. Državljanstvo: tunisko. Broj putovnice: L886177 (tuniska putovnica izdana 14.12.1998., koja je istekla 13.12.2003.). Ostali podaci: Ime majke je Habibah al-Sahrawi. Datum uvrštenja na popis iz članka 2.a stavka 4. točke (b): 12.11.2003.”
               
            
         
               (b)
            
            
               
                  „Ahmed El Bouhali (alias Abu Katada). Adresa: 43 Rue Essadr El Aadam, Larache, Maroko. Datum rođenja: 31.5.1963. Mjesto rođenja: Ould Yahia, Sidi Kacem, Maroko. Državljanstvo: marokansko. Nacionalni identifikacijski broj: G 0151108 (marokanska nacionalna osobna iskaznica izdana 4. ožujka 1982. u Laracheu, Maroko). Ostali podaci: (a) talijanski porezni broj: LBHHMD63E31Z330M; (b) ime oca je Mohamed Mohamed; (c) ime majke je Sfia Sellam; (d) navodno preminuo u Afganistanu. Datum uvrštenja na popis iz članka 2.a stavka 4. točke (b): 29.7.2005.”